Leagtar amach sa Chód Iompair do Chomhairleoirí na prionsabail nach mór duit, mar chomhalta tofa d’údarás áitiúil, cloí leo le linn duit do chuid dualgas a chomhlíonadh.
Cé na daoine a bhfuil feidhm ag an gcód maidir leo?
Tá feidhm ag an gcód maidir le comhairleoirí cathrach agus le comhairleoirí contae. Tá cód iompair ar leith ann d’fhostaithe údaráis áitiúil.
Cé na nithe a chumhdaítear sa chód?
Leagtar amach sa chód an dóigh nach mór duit tú féin a iompar agus tú san oifig. Cumhdaítear ann réimsí amhail iompar ginearálta agus iompraíocht ghinearálta, coinbhleachtaí leasa a bhainistiú, nithe pleanála, glacadh le bronntanais agus le fáilteachas, déileáil phearsanta leis an údarás áitiúil, aird a thabhairt ar acmhainní na comhairle, agus caidreamh sásúil oibre a chothabháil.